రాంచీ: టీమిండియా కోచ్, మాజీ లెగ్ స్పిన్నర్ అనిల్ కుంబ్లే లెఫ్టార్మ్ స్పిన్నర్ అవతారమెత్తాడు. అదేంటి.. కుంబ్లే రైట్ ఆర్మ్ బౌలర్ కదా.. లెఫ్టార్మ్ స్పిన్నర్ అంటున్నారేమిటని కంగారు పడకండి. లెఫ్టార్మ్ స్పిన్నర్లను ఎదుర్కోవడంలో ఇబ్బందులు పడుతున్న చటేశ్వర్ పుజారా కోసం అనిల్ ఇలా ఎడమ చేతి వాటం బౌలర్గా మారాడు. ఆస్ర్టేలియాతో పుణె టెస్టు లో ఆ జట్టు లెఫ్టార్మ్ స్పిన్నర్ స్టీవ్ ఒకీఫ్, లెఫ్టార్మ్ పేసర్ మిచెల్ స్టార్క్ను ఎదుర్కోవడం పుజారాకు సవాల్గా మారింది. దీంతో కోచ్ కుంబ్లే ఈ సమస్యకు పరిష్కారం కనుగొన్నాడు. నెట్స్లో పుజారాకు తానే లెఫ్టార్మ్ స్పిన్ బౌలింగ్ చేసి దాన్ని ఎలా ఎదుర్కోవాలో నేర్పించాడు. ఫీల్డింగ్ కోచ్ శ్రీధర్ కూడా నెట్స్లో పుజారాకు బౌలింగ్ చేశాడు. దీంతో బెంగళూరులో ఆసీస్ లెఫ్ట్ హ్యాండ్ బౌలర్లను దీటుగా ఎదుర్కొన్న పుజారా రెండో ఇన్నింగ్స్లో 92 పరుగులు చేశాడు. భారత సిరీస్ సమం చేయడంలో ఈ ఇన్నింగ్స్ ఎంతగానో ఉపయోగపడింది. ‘ఆసీస్ జట్టులో లెఫ్టార్మ్ స్పిన్నర్ ఉన్నాడు. దీంతో కుంబ్లే కూడా ఒకీ్ఫలాగే క్రీజు చివరి నుంచి రైట్ హ్యాండ్ బ్యాట్స్మన్కు లోపలికి వచ్చేలా బౌలింగ్ చేశాడు. శ్రీధర్ కూడా ‘ఓవర్ ది వికెట్’ బౌలింగ్ చేశాడు. అనిల్ భాయ్ రైట్ హ్యాండర్ అయినా లెఫ్టార్మ్ స్పిన్ బౌలింగ్ చేశాడు. బెంగళూరు టెస్టుకు ముందు నెట్స్లో ఇలా సాధన చేయడం ఎంతగానో ఉపయోగపడింద’ని పుజారా తెలిపాడు.
raanchii: teamindia koch, maji leg spinner anil kumbley leftarm spinner avataaramettaadu. adenti.. kumbley rait arm bouler kada.. leftarm spinner antunnaremitani kangaaru padakandi. leftarm spinnerlanu edurkovadamlo ibbandulu padutunna chateshwar pujara kosam anil ilaa edama cheti vaatam boularga maaraadu. ausrteliato pune testu loo aa jattu leftarm spinner steeve okif, leftarm paser michel starknu edurkovadam pujaaraaku sawalga maarindi. deentho koch kumbley ee samasyaku parishkaaram kanugonnadu. netslo pujaaraaku taane leftarm spin bouling chesi daanni ela edurkovalo nerpinchaadu. feelding koch shreedhar kuudaa netslo pujaaraaku bouling cheshaadu. deentho bengalurulo ass left hand boularlanu deetugaa edurkonna pujara rendo inningslo 92 parugulu cheshaadu. bhaarata siries samam cheyadamlo ee innings entagaano upayogapadindi. ‘ass jattulo leftarm spinner unnaadu. deentho kumbley kuudaa okeefalaage kreeju chivari nunchi rait hand batsmanku lopaliki vachela bouling cheshaadu. shreedhar kuudaa ‘ovar dhi vicket’ bouling cheshaadu. anil bhay rait hander aina leftarm spin bouling cheshaadu. bengaluru testuku mundu netslo ilaa saadhana cheyadam entagaano upayogapadinda’ni pujara telipaadu.